I 1774 blev Phillip kaptajn i den portugisiske flåde og tjente i [[Spansk-portugisiske krig (1776-77)|krigen mod Spanien]]. Han kommanderede [[fregat]]ten ''Nossa Senhora do Pilar.'' På dette skib flyttede han tropper fra [[Rio de Janeiro]] til [[Colonia do Sacramento]] ved [[Rio de la Plata]] (overfor [[Buenos Aires]]) for at afløse en [[garnision]] der. Med på rejsen var også en gruppe straffefanger, som skulle arbejde i Colonia. Under en storm på rejsen, hjalp straffefangerne med at styre skibet igennem og da de nåede Colonia, anbefalede Phillip, at de fik strafnedsættelse.<ref>[https://books.google.com.au/books?id=51BTAAAAYAAJ&pg=PT164&dq=%22Gazeta+de+Lisboa%22+Philips&hl=en&sa=X&ei=_3OXVbGROKXWmAXOsYD4CA&redir_esc=y#v=onepage&q=%22Gazeta%20de%20Lisboa%22%20Philips&f=false ''Gazeta de Lisboa,'' 3 de Abril de 1787:] Maurine Goldston-Morris, OAM, ''The Life of Admiral Arthur Phillip, RN, 1738–1814,'' Naval Historical Society of Australia Monograph No.58, Garden Island [1997].</ref> En forvansket version af denne historie nåede frem til den engelske presse, da Phillip blev udnævnt i 1786 til at lede ekspeditionen til Sydney.<ref>See for example, ''The World,'' 16 April 1789: "BOTANY BAY.— Mr. ''Philip,'' who has this command, has the aid of experience. He had a similar expedition entrusted him by PORTUGAL, to carry convicts to South America.".</ref> Phillip havde en stor andel i kapringen af det spanske skib ''San Agustín'' den 19. april 1777 ud for Santa Catarina. ''San Agustin'' blev indsat i den portugisiske flåde som ''Santo Agostinho'' og kommandoen blev givet til Phillip.
Titler Politik Samfund Politiske_embeder